wickkiey/tamil-wikipedia-chunked huggingface dataset:
# த. வி. வெங்கடேசுவரன்

## வாழ்க்கைக் குறிப்பு

வெங்கடேசுவரன் தமிழ்நாட்டின் சென்னையைச் சேர்ந்தவர். 1984 இல் சென்னைப் பல்கலைக்கழகத்தில் கணிதத்தில் இளங்கலைப் பட்டம் பெற்றார், 1991 இல் புதுச்சேரி பல்கலைக்கழகத்தில் அறிவியல் மற்றும் தொழில்நுட்பத் தொடர்பியல் துறையில் முதுகலை பட்டயப் படிப்பைப் படித்தார், 1995 இல் சென்னைப் பல்கலைக்கழகத்தில் வரலாற்றில் முதுகலைப் பட்டம் பெற்றார், 2002 இல் தஞ்சாவூர் தமிழ்ப் பல்கலைக்கழகத்தில் முனைவர் பெற்றார்.  
இவர் முதலில் இந்திய ரெயில்வேயில் பணிபுரிந்தார். அப்போது தமிழ்நாடு அறிவியல் இயக்கத்துடன் இணைந்து தன் நண்பர்களுடன் சென்னையில் உள்ள குடிசைவாழ் மக்களிடம் அறிவியல் பரப்புரை நிகழ்ச்சிகளை நடத்தினார். துளிர் இதழ் துவக்கப்பட்டபோது அதற்கு பொறுப்பேற்று நடத்த வெங்கடேசுவரன் அழைக்கப்பட்டார். தனக்கு பிடித்த வேலை என்பதால் சம்பளத்தைப் பொருட்படுத்தாமல் இரயில்வே வேலையை விடுத்து தமிழ்நாடு அறிவியல் இயக்கத்தின் இதழ் பணியில் இணைந்தார். அறிவியல் இயக்கத்தில் 10 ஆண்டுகள் பணிபுரிந்த நிலையில் திருவனந்தபுரத்தில் இருக்கும் படிமவியல் தொழில்நுட்ப வளர்ச்சி மையத்தில் அழைப்பின் பேரில் மூத்த விரிவுரையாளராக ஆறு ஆண்டுகள் பணிபுரிந்தார். பின்னர் விஞ்சான பிரசாரில் சேர்ந்து பல்வேறு மநிலங்களில் அறிவியல் கல்வி நகழ்ச்சிகளை நடத்தினார். 2025 காலகட்டத்தில் மொகாலி அறிவியல் கல்வி ஆயவு நிறுவனத்தில் பேராசிரியராக பணிபுந்து வருகிறார். அறிவியல் குறித்து தமிழில் தொடர்ந்து கட்டுரைகளையும், நூல்களையும் எழுதிவருகிறார்.
# த. வி. வெங்கடேசுவரன்

## எழுதிய நூல்கள்

- அறிவாளியா? முட்டாளா?
- எண்களின் கதை
- கடற்கரையோரம் ஒரு நடைபயணம்
- கணித மேதை ராமனுஜம்
- கண்டோம் கடவுள் துகளை
- கருந்துளை (பிறப்பின் அழுகுரலும் – பிரபஞ்ச புதிர்களும்)
- கிரகணங்களின் நிழல் விளையாட்டு
- சுற்றுச்சூழல் அரசியல்: ஏமாற்றம் தரும் பாரிஸ் ஒப்பந்தம்
- நவீன அறிவியலின் எழுச்சி
- தேனி நியூட்ரினோ திட்டம்: அச்சங்களும் அறிவியலும்
- நிலவுக்குள் பயணம்
- புதிய கண்டுபிடிப்புகள்
- மேகம் கருக்குது
- விண்மீன்கள்: வகை, வடிவம், வரலாறு
# த. வி. வெங்கடேசுவரன்

## விருதுகள்

- தமிழில் அறிவியலை எழுதி வருவதற்காக, கோயம்புத்தூர் உலக தமிழ் கலாச்சார மையத்தின் நல்லபழனிசாமி விருது (2023)
- திருச்சிராப்பள்ளி எஸ்.ஆர்.வி அறக்கட்டளையின் சாதனையாளர் விருது.
- சென்னை மயிலை தமிழ்சங்கத்தின் சாதனையாளர் விருது.
# தொழில்முனைவோர் வாய்ப்புகள் மற்றும் கற்றல் மையம்

**தொழில்முனைவோர் வாய்ப்புகள் மற்றும் கற்றல் மையம்** (*Centre for Entrepreneurship Opportunities and Learning*) இந்தியாவின் கர்நாடகாவிலுள்ள மங்களூரு நகரில் அமைந்துள்ள ஒரு தொடக்க நிலை வணிக காப்பீட்டு மையமாகும். இம்மையம் 2017 ஆம் ஆண்டில் நிர்மலா சீத்தாராமனால் தொடங்கப்பட்டது. இந்தியாவின் மேற்கு கடற்கரையில் ஒரு சிலிக்கான் பள்ளத்தாக்கை உருவாக்குவதை தொழில்முனைவோர் வாய்ப்புகள் மற்றும் கற்றல் மையம் தன்னுடைய நோக்கமாகக் கொண்டுள்ளது.
# தொழில்முனைவோர் வாய்ப்புகள் மற்றும் கற்றல் மையம்

## நோக்கம்

தொழில்முனைவோர் வாய்ப்புகள் மற்றும் கற்றல் மையத்தின் நோக்கங்கள்:
1. தொடக்க நிலை வணிக நிறுவனங்களுக்கு உதவி மற்றும் ஆதரவை வழங்குதல்
1. துணிகர மூலதனத்தை கொண்டு வருதல்
1. தொழிற்சாலை நிறுவனங்கள் தொடக்க நிலை வணிக நிறுவனங்களுடன் தொடர்பு கொள்ள வழிவகுத்தல்.
1. புதிய தொழில்முனைவோருக்கு வழிகாட்ட வழிகாட்டிகளை அழைத்து வருதல்.  
இளம் தொழில்முனைவோர் தங்கள் யோசனைகளில் செயல்பட சுற்றுச்சூழல் அமைப்பை வழங்குவதற்காக துணை ஆணையர் தலைமையிலான குழுவால் தொழில்முனைவோர் வாய்ப்புகள் மற்றும் கற்றல் மையம் இயக்கப்பட்டு நிர்வகிக்கப்படுகிறது.
# சசியித்லு கடற்கரை

**சசியித்லு கடற்கரை** (*Sasihithlu beach*) இந்தியாவின் கர்நாடக மாநிலத்தில் உள்ள மங்களூரு நகரத்தின் வடக்கே அமைந்துள்ள சசியித்லு கிராமத்தில் அமைந்துள்ளது. தாய்பிட்டில் கடற்கரை என்ற பெயராலும் அழைக்கப்படுகிறது. சசியித்லு கடற்கரை தேசிய நெடுஞ்சாலை 66 என்ற சாலையின் மேற்கே சுமார் 6 கிமீ தொலைவில் அமைந்துள்ளது. பவஞ்சே ஆறு, சாம்பவி ஆற்றின் உப்பங்கழிகளால் இக்கடற்கரை சூழப்பட்டுள்ளது. இரண்டு ஆறுகளும் கடற்கரையில் சந்திக்கின்றன. இது மங்களூரின் வேகமாக வளர்ந்து வரும் பகுதிகளில் ஒன்றான முக்காவிற்கு அருகில் உள்ளது.மற்றும் 2017 ஆம் ஆண்டுகளில் அகில இந்திய அளவிலான அலைச்சறுக்கு போட்டிகள் நடந்தன.
# சசியித்லு கடற்கரை

## போக்குவரத்து

சசியித்லு கடற்கரை பொது போக்குவரத்து மூலம் நன்கு இணைக்கப்பட்டுள்ளது. பாரத மாநில வங்கி அருகிலுள்ள பிரதான பேருந்து நிறுத்தத்திலிருந்தும் நகரத்தின் பிற பகுதிகளிலிருந்தும் பல நகரப் பேருந்துகள் (2,2ஏ) உள்ளன. சசியித்லு கடற்கரைக்கு முக்காவில் நிறுத்தும் விரைவுவண்டி அல்லாத பேருந்துகளிலும் செல்லலாம். பேருந்தில் இருந்து இறங்கியவுடன், ஒருவர் வாடகை வாகனத்திலும் சசியித்லு கடற்கரையை அடையலாம்.
# அலோசியம்

**அலோசியம்** (*Aloyseum*) என்பது இந்தியாவின் கர்நாடக மாநிலத்தில் உள்ள மங்களூரு நகரத்தில் இருக்கும் புனித அலோசியசு கல்லூரியின் வளாகத்தில் அமைந்திருக்கும் ஓர் அருங்காட்சியகமாகும். 1913 ஆம் ஆண்டு இந்த அருங்காட்சியகம் நிறுவப்பட்டது.
# அலோசியம்

## வரலாறு

அலோசியம் அருங்காட்சியகம் 1913 ஆம் ஆண்டு சியாபி என்ற இத்தாலிய இயேசுட்டு பாதிரியார் சுமார் 2000 வகையான கனிமங்கள், உலர்தாவரகம் மற்றும் ஒரோமானிய நாணயங்களின் தொகுப்பை நன்கொடையாக வழங்கியபோது இந்த அருங்காட்சியகம் தொடங்கியது.
# படிமம்:கவிஞர்.இரா.சுப்பிரமணியன்.jpg

**கவிஞர் இரா. சுப்பிரமணியன்** (பிறப்பு: 24 பிப்ரவரி 1985) தமிழ்நாட்டின் புதுக்கோட்டை மாவட்டத்தைச் சேர்ந்த கவிஞர், எழுத்தாளர், சிறுகதை ஆசிரியர், தன்னம்பிக்கை பேச்சாளர் மற்றும் ஆன்மீக சொற்பொழிவாளர் ஆவார். இவர் எழுதிய *வண்ணங்கள் தேடும் வானவில்* என்ற கவிதைத் தொகுப்பு விமர்சகர்கள் மற்றும் வாசகர்களிடையே சிறந்த வரவேற்பைப் பெற்றுள்ளது.
# படிமம்:கவிஞர்.இரா.சுப்பிரமணியன்.jpg

## வாழ்க்கை

இரா. சுப்பிரமணியன் 24 பிப்ரவரி 1985 அன்று தமிழ்நாட்டின் புதுக்கோட்டை மாவட்டத்தில் பிறந்தார். சிறுவயதிலிருந்தே இலக்கியம், கவிதை மற்றும் தன்னம்பிக்கை உரைகள் மீது ஆர்வம் கொண்டார். தனது இலக்கியப் பயணத்தில் பல்வேறு தளங்களில் பங்களிப்பு செய்து வருகிறார்.
# படிமம்:கவிஞர்.இரா.சுப்பிரமணியன்.jpg

## இலக்கியப் பயணம்

இவரது *வண்ணங்கள் தேடும் வானவில்* கவிதை நூல் ஓவியக் கவிஞர் அமுத பாரதி அவர்களின் வாழ்த்துரையுடனும், முனைவர் இரா. முத்துப்பாண்டி அவர்களின் அணிந்துரையுடனும் வெளியிடப்பட்டது. இந்த நூல் பல இலக்கிய ஆளுமைகளின் ஆதரவுடனும் விமர்சனங்களுடனும் சிறப்பாகப் பரவியது.  
இந்த நூல் உலகத் தமிழர் ஒன்றியம், தென் கரோலினா தமிழ் சங்கம் (அமெரிக்கா), அங்கோர்வாட் தமிழ் சங்கம் (கம்போடியா), உலகத் தமிழ் ஆராய்ச்சி மன்றம் (பிரான்சு), ஈப்போ முத்தமிழ் பாவலர் மன்றம் (மலேசியா) ஆகிய அமைப்புகளால் 2024ஆம் ஆண்டின் சிறந்த கவிதை நூலுக்கான முதல் பரிசைப் பெற்றுள்ளது.  
இவர் 2023ஆம் ஆண்டு ஸ்ரீலங்கா தமிழ் அமைப்பு நடத்திய உலகளாவிய கவிதைப் போட்டியில் மக்கள் வாக்கெடுப்பின் மூலம் முதல் பரிசைப் பெற்றார்.
# படிமம்:கவிஞர்.இரா.சுப்பிரமணியன்.jpg

## படைப்புகள்

- *வண்ணங்கள் தேடும் வானவில்* – கவிதைத் தொகுப்பு
- *நவீன மனிதன்* – சிறுகதை
- *விலையில்லா உழைப்பு* – சிறுகதை
# படிமம்:கவிஞர்.இரா.சுப்பிரமணியன்.jpg

## கவிதைகளின் பொருண்மைகள்

இரா. சுப்பிரமணியனின் கவிதைகள் நாட்டுப்பற்று, இயற்கை, உறவுகள், அன்பு, காதல், நட்பு, சமுதாயப் பற்று, தன்னம்பிக்கை, மொழிப்பற்று போன்ற பல்வேறு பரிமாணங்களை உயிரோட்டமாய் வெளிப்படுத்துகின்றன.
# படிமம்:கவிஞர்.இரா.சுப்பிரமணியன்.jpg

## கவிதைகளின் பொருண்மைகள்

### எடுத்துக்காட்டுக் கவிதைகள்

- "எத்தனை துன்பங்களையும்
தொலைவில் விரட்டும் உறவு
உண்மை நட்பு."*  
- "வண்டி மாடுகள்
சுமையிலுக்கும் போதெல்லாம் நினைவில்
வருகிறார் அப்பா."*  
- "வெளிச்சம் இல்லையெனினும்
அச்சமின்றி வாழும் ஒரேயிடம்
தாயின் கருவறை."*  
- "ஆடைகள் தன்னை
அழகு செய்துகொள்ள
அணிந்து கொண்டதோ அவளை."*  
- "இருளாகிப் போனது
அவள் இல்லாத
கற்பனை உலகமும்."*  
- "புனித நீராகிறது
ஓடும் தண்ணீர்
நனைகிறது அவள் பாதம்."*
# படிமம்:கவிஞர்.இரா.சுப்பிரமணியன்.jpg

## விருதுகள்

- ஓவியக் கவிஞர் அமுதபாரதி விருது
- அப்துல்கலாம் சாதனைக் கவிஞர் விருது
- நோபல் புக் ஆப் வேர்ல்ட் ரெக்கார்ட் – இருமுறை
# இரா. சுப்பிரமணியன்

**இரா. சுப்பிரமணியன்** (பிறப்பு: 24 பிப்ரவரி 1985) தமிழ்நாட்டின் புதுக்கோட்டை மாவட்டத்தைச் சேர்ந்த கவிஞர், எழுத்தாளர், சிறுகதை ஆசிரியர், தன்னம்பிக்கை பேச்சாளர் மற்றும் ஆன்மீக சொற்பொழிவாளர் ஆவார். இவர் எழுதிய *வண்ணங்கள் தேடும் வானவில்* என்ற கவிதைத் தொகுப்பு விமர்சகர்கள் மற்றும் வாசகர்களிடையே சிறந்த வரவேற்பைப் பெற்றுள்ளது.
# இரா. சுப்பிரமணியன்

## வாழ்க்கை

இரா. சுப்பிரமணியன் 24 பிப்ரவரி 1985 அன்று தமிழ்நாட்டின் புதுக்கோட்டை மாவட்டத்தில் பிறந்தார். நான்கு முதுகலைப் பட்டம்பெற்ற இவர் ஆய்வு நிறைஞர் பட்டமும் பெற்றுள்ளார்.
# இரா. சுப்பிரமணியன்

## படைப்புகள்

- *வண்ணங்கள் தேடும் வானவில்* – கவிதைத் தொகுப்பு
- *நவீன மனிதன்* – சிறுகதை
- *விலையில்லா உழைப்பு* – சிறுகதை
# இரா. சுப்பிரமணியன்

## விருதுகள்

- ஓவியக் கவிஞர் அமுதபாரதி விருது
- அப்துல்கலாம் சாதனைக் கவிஞர் விருது
- நோபல் புக் ஆப் வேர்ல்ட் ரெக்கார்ட் – இருமுறை
# பாவூர்

**பாவூர்** (*Pavoor*) இந்தியாவின் கர்நாடக மாநிலத்திலுள்ள ஒரு கிராமம் ஆகும். தெற்கு கன்னட மாவட்டத்தின் மங்களூர் தாலுக்காவில் இக்கிராமம் அமைந்துள்ளது.
# பாவூர்

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாவூரின் மக்கள் தொகை 5846 ஆக இருந்தது. இம்மக்கள் தொகையில் 2888 ஆண்களும் 2958 பெண்களும் இருந்தனர்.
# ஹைர் அலி மற்றும் திப்பு சுல்தான் மணிமண்டபம்

‘ ’ ’ஹைர் அலி மற்றும் திப்பு சுல்தான் மணிமண்டபம் ’ ’ ’ (Tipu Sultan and his father Hyder Ali in Dindigul district)
# ஹைர் அலி மற்றும் திப்பு சுல்தான் மணிமண்டபம்

## வரலாறு

மைசூர் மன்னன் திப்பு சுல்தான் மற்றும் அவருடைய தந்தை ஹைர் அலி இந்தியா சுதந்திர போராட்ட வரலாற்றில் முக்கியப் பங்கு வைத்தனர். இவர்கள் இணைந்து ஆங்கிலேயரை எதிர்த்து போராடி வெற்றி பெற்றனர். திண்டுக்கல் பகுதியில் இவர்கள் தங்கள் வாழ்க்கையை செலவளித்தனர். இவர்களை போற்றும் விதமாக தமிழ் நாடு அரசு இவர்களுக்கு திண்டுக்களில் மணிமண்டபம் காட்டினார்.
# ஹைர் அலி மற்றும் திப்பு சுல்தான் மணிமண்டபம்

## முகவரி

யானை தெப்பம் பேருந்து நிலையம், திண்டுக்கல். இது திண்டுக்கல் பேருந்து நிலையம் மற்றும் தொடர்வண்டி நிலையம் அருகில் உள்ளது.
# ஹைர் அலி மற்றும் திப்பு சுல்தான் மணிமண்டபம்

## நுழைவு விவரம்

இதை பார்க்க எந்த கட்டணமும் எல்லை
# தாகூர் பூங்கா

**தாகூர் பூங்கா** (*Tagore Park*) இந்தியாவின் கர்நாடகா மாநிலத்தில் உள்ள மங்களூரில் அமைந்துள்ள ஒரு பொழுதுபோக்குப் பூங்கா ஆகும். 1900 ஆம் ஆண்டில் கட்டப்பட்ட 33 அடி உயரம் கொண்ட ஒரு கலங்கரை விளக்கம் இப்பூங்காவில் உள்ளது.
கலங்கரை விளக்கம் அசிட்டிலீன் ஒளியால் ஒளிர்கிறது.
நகரத்தின் மிகவும் பரபரப்பான சாலைகளில் ஒன்றான கலங்கரை விளக்க மலைச்சாலையை ஒட்டி இப்பூங்கா அமைந்துள்ளது.
# தாகூர் பூங்கா

## மேலும் பார்க்க

- சூரத்கல் கடற்கரை
- பனம்பூர் கடற்கரை
- தண்ணீர்பாவி கடற்கரை
- சோமேசுவர் கடற்கரை
- அலோசியம்
# புளுட்டோனைல் குளோரைடு

**புளுட்டோனைல் குளோரைடு** (*Plutonyl chloride*) என்பது PuO<sub>2</sub>Cl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியம், ஆக்சிசன் மற்றும் குளோரின் ஆகிய தனிமங்கள் சேர்ந்து இச்சேர்மம் உருவாகிறது. புளுட்டோனியம் +6 என்ற ஆக்சிசனேற்ற நிலையில் ஒரு புளுட்டோனியம் அணு, இரண்டு ஆக்சிசன் அணுக்கள், இரண்டு குளோரின் அணுக்கள் இங்கு காணப்படுகின்றன. ஆரம்பத்தில் 1959 ஆம் ஆண்டில் அலெஞ்சிகோவா மற்றும் பலரால் தனிமைப்படுத்தப்பட்டது.
# புளுட்டோனைல் குளோரைடு

## தயாரிப்பு

நான்கிணைய புளுட்டோனியம் குளோரைடுடன் குளோரினைச் சேர்த்து ஆக்சிசனேற்றம் செய்து புளுட்டோனைல் குளோரைடு கரைசலை தயாரிக்கலாம். பின்னர் அறை வெப்பநிலையில் வெற்றிடத்தில் கரைசலை ஆவியாக்குவதன் மூலம் புளுட்டோனைல் குளோரைடு தனிமைப்படுத்தப்படுகிறது.
# புளுட்டோனைல் குளோரைடு

## இயற்பியல் பண்புகள்

புளுட்டோனைல் குளோரைடு நீரில் கரையும். ஓர் அறுநீரேற்று PuO<sub>2</sub>Cl<sub>2</sub>·6H<sub>2</sub>O என அழைக்கப்படும் இச்சேர்மம் ஒரு நிலையற்ற திடப்பொருளாகும். புளுட்டோனியத்திலிருந்து ஆல்பா கதிர்வீச்சு மூலம் காலப்போக்கில் புளூட்டோனியம்(IV) சேர்மமாக சிதைவடைகிறது.
# புளுட்டோனைல் குளோரைடு

## பயன்கள்

அணு எரிபொருள் மறுசுழற்சியின் சூழலில் புளுட்டோனைல் குளோரைடு மற்றும் இதன் அணைவுச் சேர்மங்கள் முக்கியமானவையாகும்.
# படிமவியல் தொழில்நுட்ப வளர்ச்சி மையம்

**சி-டிஐடி** என சுருக்கமாக அழைக்கப்படும் **படிமவியல் தொழில்நுட்ப மேம்பாட்டு மையம்** (*Centre for Development of Imaging Technology*) என்பது 1988 ஆம் ஆண்டில் கேரள அரசால் படிமவியல் தொழில்நுட்பத்தில் ஆராய்ச்சி, மேம்பாடு, பயிற்சி போன்றவற்றின் முன்னேற்றத்திற்காக நிறுவப்பட்ட ஒரு கல்லூரி ஆகும்.  
சி-டிஐடி நான்கு துறைகளைக் கொண்டுள்ளது, ஒவ்வொன்றும் ஒரு முக்கியத் திறையில் நிபுணத்துவம் பெற்றவை, அதாவது தகவல் தொடர்பு பிரிவு, தொழில்நுட்ப பிரிவு, கல்வி மற்றும் பயிற்சிப் பிரிவு, செயல்பாட்டுப் பிரிவு ஆகியவை ஆகும். கேரள அரசின் கீழ் உள்ள துறைகள் மற்றும் முகமைகளுக்கு தகவல் தொழில்நுட்ப பயன்பாடுகள் மற்றும் முப்பரிமாண ஒளிப்படவியல் அடிப்படையிலான பாதுகாப்பு தயாரிப்புகளை சி-டிஐடி வழங்கிவருகிறது.
# படிமவியல் தொழில்நுட்ப வளர்ச்சி மையம்

## அமைவிடம்

சி-டிஐடி கேரளத்தின் திருவனந்தபுரத்தில் கேரள அரசு திரைப்பட மேம்பாட்டுக் கழக வளாகத்திற்கு அருகில் சித்திரஞ்சலி ஹில்ஸ் வளாகத்திற்கு அருகில் அமைந்துள்ளது.
# படிமவியல் தொழில்நுட்ப வளர்ச்சி மையம்

## துறைகள்

**தகவல் அமைப்புப் துறைகள்**  
- வலை சேவைகள் குழு
- கட்டற்ற மூல தொழில்நுட்பக் குழு
- மென்பொருள் பொறியியல் குழு  
**தொழில்நுட்பத் துறைகள்**  
- ஒளியியல் பட செயலாக்கக் குழு
- தொழில்நுட்ப விரிவாக்கக் குழு
- தகவல் தொடர்பு பயிற்சி குழு  
**மின் ஆளுமை மற்றும் ஆராய்ச்சி மற்றும் மேம்பாட்டுத் துறை**  
- மின் ஆளுமை குழு
- ஆராய்ச்சி மற்றும் மேம்பாட்டுக் குழு
- கணினி மொழியியல் குழு  
**காட்சி தொடர்புத் துறை**  
- விளம்பர படக்குழு
- காணொளி ஆவணப்படக் குழு
- சுதாரி கேரளம் மற்றும் செய்தி சேவைகள்
- கல்வி தகவல் மற்றும் புதிய ஊடகக் குழு  
**கட்டற்ற மூல தொழில்நுட்பத் துறை**  
- ஒருங்கிணைந்த வலை கட்டமைப்பு  
**சைபர்ஸ்ரீ**
# படிமவியல் தொழில்நுட்ப வளர்ச்சி மையம்

## தயாரிப்புகள்

1. சான்றிதழ் அச்சிடுதல்
# படிமவியல் தொழில்நுட்ப வளர்ச்சி மையம்

## சேவைகள்

- ஊடகங்கள் மற்றும் தகவல் தொடர்பு
- கட்டற்ற மென்பொருள் சேவைகள்
# முக்கந்தகக் குளோரைடு

**முக்கந்தகக் குளோரைடு** (*Trisulfuryl chloride*) என்பது S<sub>3</sub>O<sub>8</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிரைசல்பியூரைல் குளோரைடு என்ற பெயராலும் இச்சேர்மம் அழைக்கப்படுகிறது.
# முக்கந்தகக் குளோரைடு

## தயாரிப்பு

80 °செல்சியசு வெப்பநிலையில் கந்தக மூவாக்சைடும் கார்பன் டெட்ராக்ளோரைடும் சேர்ந்து வினைபுரிந்து முக்கந்தகக் குளோரைடு தயாரிக்கப்படுகிறது.  
::3SO<sub>3</sub> + CCl<sub>4</sub> -> S<sub>3</sub>O<sub>8</sub>Cl<sub>2</sub> + OCCl<sub>2</sub>
# முக்கந்தகக் குளோரைடு

## பண்புகள்

116 °செல்சியசு வெப்பநிலைக்கு முக்கந்தகக் குளோரைடை சூடுபடுத்தினால் இருகந்தக குளோரைடாகவும் கந்தக டிரயாக்சைடாகவும் சிதைவடையும்.
::S<sub>3</sub>O<sub>8</sub>Cl<sub>2</sub> -> S<sub>2</sub>O<sub>5</sub>Cl<sub>2</sub> + SO<sub>3</sub>  
முக்கந்தகக் குளோரைடு காற்றில் புகையும். குளிர்ந்த நீரில் மெதுவாக நீராற்பகுப்பு அடையும். செறிவூட்டப்பட்ட கந்தக அமிலத்தில் கரையாது.
# மதுகுமிலி பரத்

**மதுகுமில்லி பரத்** என்பவர் இந்திய கல்வியாளரும் அரசியல்வாதியும் ஆவார். இவர் 18ஆவது இந்திய மக்களவையில் உறுப்பினராக உள்ளார். விசாகப்பட்டினம், ஐதராபாத்து, பெங்களூருவில் அமைந்துள்ள காந்தி தொழில்நுட்ப, மேலாண்மை நிறுவனத்தின் (கீதம்) தலைவராகவும் பணியாற்றுகிறார். ஐதராபாத்தை தளமாகக் கொண்ட கௌடில்யா பொதுக் கொள்கைப் பள்ளியின் நிறுவனரும் ஆவார். இது பொதுக் கொள்கையில் முதுகலை, முனைவர் படிப்புகளை வழங்குகிறது.
# மதுகுமிலி பரத்

## கல்வி

பரத், 2010ஆம் ஆண்டு மேற்கு லபாயெட்டெ, பர்டூ பல்கலைக்கழகத்தில் தொழில்துறை பொறியியலில் இளநிலை பட்டம் பெற்றுள்ளார். மேலும் பாலோ ஆல்டோ, சிஏ, அமெரிக்காவில் உள்ள இசுட்டான்போர்டு பல்கலைக்கழகத்தில் 2016ஆம் ஆண்டில் கூட்டு முதுகலை/முது வணிகநிர்வாகவியல் பட்டத்தையும் பெற்றார்.
# மதுகுமிலி பரத்

## குடும்பம்

பரத் கீதம் நிறுவனத்தை நிறுவிய ம. வீ. வே. சத்தியநாராயண மூர்த்தியின் பேரன் ஆவார். இவர் நந்தமூரி பாலகிருஷ்ணாவின் இளைய மகளான நந்தமூரி தேஜசுவினியை மணந்தார்.
# மதுகுமிலி பரத்

## அரசியல்

பரத் தெலுங்கு தேசம் கட்சி உறுப்பினர் ஆவார். இவர் 2019 இந்திய பொதுத் தேர்தலில் முதல் முறையாக விசாகப்பட்டினம் மக்களவைத் தொகுதியில் போட்டியிட்டார். 2019ஆம் ஆண்டில் இவர் 4414 வாக்குகள் வித்தியாசத்தில் தோல்வியடைந்தார். 2024 இந்திய பொதுத் தேர்தலில் இவர் மீண்டும் விசாகப்பட்டினம் மக்களவைத் தொகுதியில் வேட்பாளராக அறிவிக்கப்பட்டார். இத்தேர்தலில் 5 லட்சம் வாக்குகள் வித்தியாசத்தில் வெற்றி பெற்றார்.
# இலாட்னூன் சட்டமன்றத் தொகுதி

**இலாட்னூன் சட்டமன்றத் தொகுதி** *(Ladnun Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. இலாட்னூன், நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இலாட்னூன் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | அராஜி ராம் | சுயேச்சை |  |
| 2013 | மனோகர் சிங் | பாரதிய ஜனதா கட்சி</br> |  |
| 2018 | முகேசு குமார் பாகர் | rowspan=2 | இந்திய தேசிய காங்கிரசு</br> |
| 2023 | முகேசு பாகர் |  |  |
# தெஹ்ரீக்-இ-லப்பைக் பாகிஸ்தான்

**தெஹ்ரீக்-இ-லப்பைக் பாகிஸ்தான்** (*Tehreek-e-Labbaik Pakistan* சுருக்கமாக:**TLP**) என்பது பாகிஸ்தானில் செயல்படும் தீவிர வலதுசாரி இஸ்லாமிய வெகுஜன அரசியல் கட்சியாகும். இந்தக் கட்சி ஆகஸ்டு 2015ல் காதிம் உசைன் ரிஸ்வியால் நிறுவப்பட்டதுடன், அதன் முதல் அமீராகவும் பொறுப்பேற்றார்.தெஹ்ரீக்-இ-லப்பைக் பாகிஸ்தான் தற்போது சாத் ஹுசைன் ரிஸ்வியால் வழிநடத்தப்படுகிறது. 2024 பாகிஸ்தான் பொதுத் தேர்தலைத் தொடர்ந்து, கிட்டத்தட்ட 2.9 மில்லியன் வாக்குகளைப் பெற்று, இக்கட்சி பாகிஸ்தானில் 4வது பெரிய கட்சியாக மாறியது. 2024 பஞ்சாப் மாகாணச் சட்டமன்றத் தேர்தலில் இக்கட்சி கிட்டத்தட்ட 2.5 மில்லியன் வாக்குகளைப் பெற்று 3வது பெரிய கட்சியாக மாறியது.  
பஞ்சாப் மாகாண சட்டமன்றத்தில் தெஹ்ரீக்-இ-லப்பைக் பாகிஸ்தான் கட்சி தற்போது ஒரு இடத்தைப் பெற்றுள்ளது.  
பாகிஸ்தானில் இசுலாம் சமயத்திற்கு எதிரான நிந்தனைகளுக்கு கண்டித்து இக்கட்சி நடத்தும் போராட்டங்களுக்கு பெயர் பெற்றது.இது படிப்படியான சட்ட மாற்றம் மற்றும் அரசியல் செயல்முறை மூலம் பாகிஸ்தானில் **ஷரியா** எனும் இசுலாமியச் சட்ட முறைமையை நிறுவ வேண்டும் என்று கோருகிறது. இருப்பினும், அரசாங்கத்தை தங்கள் கோரிக்கைகளுக்கு ஒப்புக்கொள்ளும்படி கட்டாயப்படுத்த தெஹ்ரீக்-இ-லப்பைக் பாகிஸ்தான் கட்சி பலமுறை வன்முறை போராட்டங்களை மேற்கொண்டுள்ளது.  
கட்சியின் பெரும்பாலான உறுப்பினர்கள் சன்னி இஸ்லாத்தின் ஒரு மறுமலர்ச்சி இயக்கமான பரேல்வி இயக்கத்தைச் சேர்ந்தவர்கள்.இது 2021ஆம் ஆண்டில் பாகிஸ்தானில் போராட்டங்களை ஒழுங்கமைத்து வழிநடத்தியது.
# தெஹ்ரீக்-இ-லப்பைக் பாகிஸ்தான்

## கொள்கை

தீவிர வலதுசாரி தெஹ்ரீக்-இ-லப்பை பாகிஸ்தான் கட்சி சுன்னி இஸ்லாமியர்களிடையே வெகு ஜன ஆதரவு பெற்றுள்ளது.இது நிஜாம்-இ-முஸ்தபாவின் கருத்தை மையமாகக் கொண்டுள்ளது, கடுமையான ஷரியாவால் இயக்கப்படும் இஸ்லாமிய அரசை நிறுவுதல், பொதுவாக நாட்டின் சுன்னி பெரும்பான்மை மக்களையும், குறிப்பாக பரேல்விகளின் எண்ணங்களை பூர்த்தி செய்யும் அதே வேளையில், ஷரியாவை கைவிட்ட அகமதியா போன்ற சிறுபான்மை முஸ்லீம்கள குறிவைத்து விமர்சனம் செய்தும், மேற்கத்திய நாகரிகத்தை ஒட்டுமொத்தமாக விமர்சித்தும், யூதர்களுக்கு எதிராகவும், இடதுசாரி சித்தாந்தங்கள் மற்றும் மதச்சார்பின்மைக்கு எதிராகவும் போராடுகிறார்கள்.
# தெஹ்ரீக்-இ-லப்பைக் பாகிஸ்தான்

## ஆதரவு தளம்

பாகிஸ்தானின் பெரும்பான்மையான முஸ்லிம் மக்கள்தொகையை உருவாக்கும் பரேல்வி இணைப்பின் சுன்னிகள் மத்தியில் தெஹ்ரீக்-இ-லப்பை பாகிஸ்தான் அதன் அனுதாபிகளைக் கொண்டது. அவர்கள் கிராமப்புற மதரசா மாணவர்கள் முதல் நகர்ப்புறத்தில் பணிபுரியும் நிபுணர்கள் வரை, கராச்சி போன்ற நகரத்தின் தலைமை மற்றும் உறுப்பினர்களில் வழக்கறிஞர்கள், மருத்துவர்கள், பட்டய கணக்காளர்கள் மற்றும் வங்கி மேலாளர்கள் உள்ளனர்.
# தெஹ்ரீக்-இ-லப்பைக் பாகிஸ்தான்

## 2025 போராட்டங்கள்

அக்டோபர் 10, 2025 அன்று தெஹ்ரீக்-இ-லப்பைக் பாகிஸ்தான் கட்சியினர் பாகிஸ்தானின் லாகூரில் காசாவுக்கான ஒற்றுமை அணிவகுப்பு மற்றும் இஸ்ரேலுக்கு எதிரான போராட்டத்தில், போராட்டக்காரர்கள் மீது காவல்துறையினரால் கண்ணீர் புகை குண்டுகள் வீசப்பட்டடது. போராட்டத்தில் ஏற்பட்ட வன்முறையால் காவல்துறையினர் மற்றும் தெஹ்ரீக்-இ-லபாய்க் கட்சியினர் துப்பாக்கிச் சூடு நடத்தியதாகக் கூறுகின்றனர். இத்துப்பாக்கிச் சூட்டில் ஐந்து பேர் கொல்லப்பட்டனர்.
# தித்வானா சட்டமன்றத் தொகுதி

**தித்வானா சட்டமன்றத் தொகுதி** *(Deedwana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. தித்வானா, நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தித்வானா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பொமாராம் | சுதந்திராக் கட்சி |  |
| 1977 | மதுரா தாசு | இந்திய தேசிய காங்கிரசு</br> |  |
| 1980 | உமேத் சிங் | ஜனதா கட்சி |  |
| 1985 | பன்வாரா ராம் | இந்திய தேசிய காங்கிரசு</br> |  |
| 1990 | உம்மத் சிங் | ஜனதா தளம் |  |
| 1993 | சேனா ராம் | சுயேச்சை |  |
| 1998 | இரூபா ராம் | இந்திய தேசிய காங்கிரசு</br> |  |
| 2003 | யூனுசு கான் | பாரதிய ஜனதா கட்சி</br> |  |
| 2008 | இரூபா ராம் | இந்திய தேசிய காங்கிரசு</br> |  |
| 2013 | யூனுசு கான் | பாரதிய ஜனதா கட்சி</br> |  |
| 2018 | சேதன் சிங் சவுத்ரி | இந்திய தேசிய காங்கிரசு</br> | } |
# ஜொகூர் சுல்தான் இசுமாயில் இபுராகிம்

**சுல்தான் இசுமாயில் இபுராகிம்** <small>அல்லது</small> **ஜொகூர் சுல்தான் இசுமாயில் இபுராகிம்** (28 அக்டோபர் 1894 – 10 மே 1981) (ஆங்கிலம்: *Sultan Ismail of Johor;* மலாய்: *Sultan Ismail ibni Sultan Ibrahim*; சாவி: ) என்பவர் நவீன ஜொகூர் மாநிலத்தின் மூன்றாவது சுல்தான் ஆவார்.  
1960 பிப்ரவரி 10-ஆம் தேதி ஜொகூர் பாரு, இசுதானா செமாயாம் *(Istana Semayam)* அரண்மனையில் ஜொகூர் சுல்தானாக முடிசூட்டப்பட்ட இவர்; மலேசிய தொழில்நுட்ப பல்கலைக்கழகத்தின் (**UTM**) முதல் வேந்தராகவும் பொறுப்பு வகித்தார்.
# ஜொகூர் சுல்தான் இசுமாயில் இபுராகிம்

## தொடக்க கால வாழ்க்கை

துங்கு இசுமாயில் இபுராகிம் 28 அக்டோபர் 1894-இல்; ஜொகூர் பாரு இசுதானா செமாயாம் அரண்மனையில்; சுல்தான் இப்ராகிம்) அவர்களின் முதல் மனைவி சுல்தானா உங்கு மைமுனா பிந்தி உங்கு அப்துல் மஜித் *(Sultanah Ungku Maimunah binti Ungku Abdul Majid)* மூலமாக இரண்டாவது மகனாகப் பிறந்தார்.  
சுல்தான் அபு பக்கரின் மரணத்தைத் தொடர்ந்து, துங்கு இப்ராகிம், 1895-ஆம் ஆண்டு நவம்பர் 2-ஆம் தேதி ஜொகூரின் துங்கு மகோத்தாவாக நியமிக்கப்பட்டார். அவர் தன் தொடக்கக் கல்வியை ஜொகூர் பாருவில் உள்ள ஒரு மலாய் பள்ளியில் தொடங்கினார். 1904-ஆம் ஆண்டு, மேற்படிப்புக்காக இங்கிலாந்துக்கு அனுப்பப்பட்டார். அவர் அங்கு பின்வரும் பள்ளிகளில் பயின்றார்.
- ரோஸ் இல் பள்ளி - டன்பிரிட்ஜ் வெல்சு - கென்ட்
- ஆல்ட்பர்க் லாட்ஜ் பள்ளி - சபோல்க்
- ராய்டன் ஆல் - நோர்போக்
- கிறிஸ்ட் சர்ச் - ஆக்சுபோர்டு
# ஜொகூர் சுல்தான் இசுமாயில் இபுராகிம்

## தொடக்க கால வாழ்க்கை

### ஓன் ஜபார்

அவரின் சகோதரர்கள், துங்கு அபு பக்கர்; துங்கு அகமது; மற்றும் ஓன் ஜபார் உட்பட ஐந்து நண்பர்களும் பின்னர் இங்கிலாந்து சென்றனர். 1910-இல், துங்கு இசுமாயில், ஓன் ஜபாருடன் சேர்ந்து, ஜொகூர் திரும்பினார்; மற்றும் கோலா கங்சார் மலாய் கல்லூரியில் மூன்று ஆண்டுகள் படித்தார்.  
1913-ஆம் ஆண்டில், துங்கு இசுமாயில் ஓர் உறைவிடப் பள்ளியில் உயர்க்கல்வி பெற மீண்டும் இங்கிலாந்துக்கு அனுப்பப்பட்டார். பின்னர் அவரின் சகோதரர்களும் அவரைப் பின்தொடர்ந்தனர். அங்கு அவர் மார்ச் 5, 1920 வரை படித்தார்.
# ஜொகூர் சுல்தான் இசுமாயில் இபுராகிம்

## மலாயாவில் சப்பானிய படையெடுப்பு

1928-ஆம் ஆண்டு துங்கு இசுமாயில் ஜொகூர் அரசப் பிரதிநிதியாக நியமிக்கப்பட்டார். இந்தக் காலக்கட்டத்தில் சுல்தான் இப்ராகிம் வெளிநாடுகளுக்குப் பயணம் செய்வதில் அதிக நேரம் செலவிட்டார். 1937-ஆம் ஆண்டில், துங்கு இசுமாயில், ஓன் ஜபாரை மாநில நிர்வாக அதிகாரியாகவும்; தனனுடைய தனிச் செயலாளராகவும் நியமித்தார்.  
மலாயாவில் சப்பானிய படையெடுப்பின் போது சப்பானியப் படைகள் ஜொகூரை ஆக்கிரமிப்பதற்கு முன்பு, துங்கு இசுமாயில் இங்கிலாந்திற்கு தப்பி ஓடினார். சப்பானிய இராணுவ அரசாங்கம் தன் தந்தையின் இடத்தில் தன்னை அரியணையில் அமர்த்தக்கூடும் என்று அவர் அஞ்சினார்.
# ஜொகூர் சுல்தான் இசுமாயில் இபுராகிம்

## மலாயா ஒன்றியம்

போருக்குப் பிறகு துங்கு இசுமாயில் ஜொகூருக்குத் திரும்பினார். மேலும் மலாயா மாநில ஆட்சியாளர்களின் மலாயா ஒன்றியம் திட்டத்திற்கு எதிரான அவரின் நிலைப்பாட்டினால், மலாய் தேசியவாத இயக்கங்களின் எதிர்ப்புகளையும் சந்தித்தார். ஜொகூரை தனி ஒரு தன்னாட்சிப் பிரதேசமாக அமைக்க துங்கு இசுமாயில் திட்டம் வகுத்திருந்தார். அதுவே அவரின் தந்தை சுல்தான் இபுராகிம் அவர்களின் விருப்பமும் ஆகும்.  
இதற்கிடையில், பல அழுத்தங்களின் காரணமாக, மலாயா ஒன்றிய திட்ட ஒப்பந்தங்களில் கையெழுத்திட துங்கு இசுமாயில் சம்மதம் தெரிவித்தார். ஏற்கனவே இவரின் தந்தை சுல்தான் இப்ராகிம் மலாய் அடிமட்ட மக்கள் மற்றும் தேசியவாதத் தலைவர்களிடமிருந்து பரவலான விமர்சனங்களை எதிர்கொண்டிருந்தார். இப்படிப்பட்ட ஒரு சூழ்நிலையில், பிரித்தானிய அரசாங்கத்திற்கும் மலாய் தேசியவாதத் தலைவர்களுக்கும் இடையில் நடுநிலை உறவுகளைப் பேண வேன்டிய ஓர் இக்கட்டான சூழ்நிலைக்குள் தள்ளப்பட்டார்.
# ஜொகூர் சுல்தான் இசுமாயில் இபுராகிம்

## அம்னோ மாநாடு

துங்கு இசுமாயிலின் தந்தை சுல்தான் இப்ராகிம் இலண்டனில் வசித்து வந்த காலத்தில், ஜொகூர் மாநில அரச நிர்வாகத்தை துங்கு இசுமாயில்தான் கவனித்துக் கொண்டார். அந்த வகையில், மே 1946-இல் ஜொகூர் இசுதானா பெசார் *(Istana Besar)* அரண்மனையில் நடைபெற்ற ஐக்கிய மலாய் தேசிய அமைப்பின் (**UMNO**) முதல் மாநாட்டின் தொடக்க விழாவிற்கு துங்கு இசுமாயில்தான் தலைமை தாங்கினார்.  
1940-களின் பிற்பகுதியிலும் 1950-களிலும்; துங்கு இசுமாயில் ஜொகூர் மாநிலத்தின் அரசு பொறுப்புகளை ஏற்றுக்கொண்டார். துங்கு இசுமாயில் தன் தந்தையின் சார்பாக அதிகாரத்துவ விழாக்களில் பங்களித்தார். ஆகத்து 27, 1957-இல், மலேசியாவின் கூட்டாட்சி அரசியலமைப்பில் அரச கையொப்பமிடும் அரச விழாவில் ஒன்பது மலாய அரச உறுப்பினர்களில் துங்கு இசுமாயிலும் ஒருவராக இருந்தார். இருப்பினும், ஜொகூரில் அப்போது இருந்த தேசியவாத தலைவர்கள் சிலரிடமிருந்து துங்கு இசுமாயில் சிறிதளவிலான எதிர்ப்புகளையும் எதிர்கொண்டார்.
# ஜொகூர் சுல்தான் இசுமாயில் இபுராகிம்

## ஜொகூர் சுல்தான்

துங்கு இசுமாயில் தன் தந்தைக்குப் பிறகு ஜொகூர் சுல்தானாக 8 மே 1959 அன்று பதவியேற்றார். அவர் பிப்ரவரி 10, 1960 அன்று இசுதானா பெசார், ஜொகூர் பாருவின் சிம்மாசன அறையில் முடிசூட்டப்பட்டார். சுல்தான் இசுமாயில் தன் குடிமக்களுக்கு மிகவும் நெருக்கமானவராக அறியப்படுகிறார். ஜொகூரில் உள்ள எட்டு மாவட்டங்களில், தேர்ந்தெடுக்கப்பட்ட கிராமங்களுக்கு ஆண்டுதோறும் பயணம் மேற்கொள்வதை வழக்கமாக்கிக் கொண்டார். அத்துடன் மாநில அரசாங்கத்தில் பணிபுரியும் அரசு ஊழியர்களை அடிக்கடி சந்தித்து அன்புடன் பழகி வந்தார்.  
இயல்பிலேயே சாந்தகுணமும் அமைதியும் கொண்ட ஆட்சியாளரான சுல்தான் இசுமாயில் ஒரு விலங்கு பிரியர் ஆவார்; ஜொகூர் விலங்குக் காட்சிச்சாலையை அமைப்பதில் முக்கியப் பங்கு வகித்தார். ஜொகூரில் உள்ள சீன சமூகத்தினரிடையே, "லாவ் சுல்தான்" என்று இவர் அன்பாக அழைக்கப்பட்டார்; அதாவது "வயதான சுல்தான்" என்று பொருள்படும்.
# ஜொகூர் சுல்தான் இசுமாயில் இபுராகிம்

## இறப்பு

சுல்தான் இசுமாயில் 1981 மே 10-ஆம் தேதி மாலை 6:12 மணிக்கு ஜொகூர் பாரு, சுல்தானா அமீனா மருத்துவமனையில் தம் 86-ஆவது வயதில் காலமானார். அவர் இறப்பதற்கு இரண்டு வாரங்களுக்கு முன்பு உடல்நலக்குறைவு காரணமாக மருத்துவமனையில் அனுமதிக்கப்பட்டார்.  
அவருடைய மூத்த மகன் துங்கு மக்கோத்தா *(Tunku Mahkota)* துங்கு மகமூத் இசுகந்தர், மே 11, 1981 அன்று அடுத்த ஜொகூர் சுல்தானாக அறிவிக்கப்பட்டார்.
# மார்வார் சந்திப்பு சட்டமன்றத் தொகுதி

**மார்வார் சந்திப்பு சட்டமன்றத் தொகுதி** *(Marwar Junction Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பாலி மாவட்டத்தில் அமைந்துள்ளது. மார்வார், பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மார்வார் சந்திப்பு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | கேசா ராம் சௌத்ரி | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | குசுவீர் சிங் | சுயேச்சை |  |
| 2023 | கேசா ராம் சௌத்ரி | பாரதிய ஜனதா கட்சி</br> |  |
# அகஸ்தியா ஹைப்லாய்ட்ஸ்

***அகஸ்தியா*** (*Agastya*) என்பது 1881 ஆம் ஆண்டில் ஃபிரடெரிக் மூர் விவரித்த கிராம்பிடே குடும்பத்தின் ஒரு ஒற்றை வகை அந்துப்பூச்சி ஆகும். அதே ஆண்டில் அதே எழுத்தாளரால் விவரிக்கப்பட்ட ***அகஸ்தியா ஹைப்லேயோயிட்ஸ்*** (*Agastya hyblaeoides*) என்ற ஒரே ஒரு இனத்தை இக்குடும்பம் கொண்டுள்ளது. இது இந்தியாவின் சிக்கிமில் காணப்படுகிறது.
# நாகௌர் சட்டமன்றத் தொகுதி

**நாகௌர் சட்டமன்றத் தொகுதி** *(Nagaur Assembly constituency}* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. இது நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# நாகௌர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1993 | அரேந்திர மிர்தா | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | கசேந்திர சிங் கிம்சர் | rowspan=4 | பாரதிய ஜனதா கட்சி</br> |
| 2008 | அபிபுர் ரகுமான் |  |  |
| 2013 |  |  |  |
| 2018 | மோகன் ராம் சௌத்ரி |  |  |
| 2023 | அரேந்திர மிர்தா | இந்திய தேசிய காங்கிரசு</br> |  |
# கின்வுசர் சட்டமன்றத் தொகுதி

**கின்வ்சர் சட்டமன்றத் தொகுதி** *(Khinwsar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. கின்வ்சர், நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கின்வுசர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | அனுமான் பைனிவால் | பாரதிய ஜனதா கட்சி</br> |
| 2013 | சுயேச்சை |  |
| 2018 | இராச்டிரிய லோக்தந்திரிக் கட்சி |  |
| 2023 | இரேவந்த் ராம் தங்கா | பாரதிய ஜனதா கட்சி</br> |
# சுல்தானா அமீனா மருத்துவமனை

<mapframe text="சுல்தானா அமீனா மருத்துவமனை அமைவிடம்" zoom=13 latitude=1.458795 longitude=103.746101>{
"type": "Feature",
"geometry": { "type": "Point", "coordinates": [103.746101, 1.458795] },
"properties": {
"title": "Malaysian Hospital",
"marker-color": "F44336",
"marker-size": "small",
"marker-symbol": "hospital"
}
}</mapframe>
**சுல்தானா அமீனா மருத்துவமனை** (மலாய்:*Hospital Sultanah Aminah*; ஆங்கிலம்:*Sultanah Aminah Hospital*) (**HSA**) என்பது மலேசியா, ஜொகூர், ஜொகூர் பாரு மாநகரத்தில் அமைந்துள்ள பொது மருத்துவமனை ஆகும். மலேசியாவில் அரசு நிதியுதவியுடன் இயங்கும் மிகப் பழமையான வரலாற்று மாவட்ட பொது மருத்துவமனைகளில் ஒன்றாக அறியப்படுகிறது.  
1882-ஆம் ஆண்டில் நிறுவப்பட்ட இந்த மருத்துவமனை மலேசிய அரசாங்கத்திற்குச் சொந்தமான பொதுநல மருத்துவமனை ஆகும்; வருமான நோக்கமற்ற இந்த மருத்துவமனை மலேசிய பொது சுகாதார அமைப்பின் முதன்மை மருத்துவமனையாகச் செயல்படுகிறது. அத்துடன் மருத்துவப் படிப்பிற்கான கற்பித்தல் மருத்துவமனையாகவும்; மற்றும் பிற மருத்துவமனைகளின் தலைமைப் பரிந்துரை மருத்துவமனையாகவும் செயல்படுகிறது.  
நோயாளிகளின் எண்ணிக்கையைப் பொறுத்தவரை, மலேசியாவின் மிகவும் பரபரப்பான மருத்துவமனைகளில் சுல்தானா அமீனா மருத்துவமனையும் ஒன்றாக விளங்குகிறது. இருப்பினும், நிதியுதவி பற்றாக்குறையின் காரணமாக அதன் சேவை ஓரளவிற்குப் பாதிப்பு அடைந்துள்ளது.
# சுல்தானா அமீனா மருத்துவமனை

## அமைவு

சுல்தானா அமீனா மருத்துவமனை ஜொகூர் பாரு நகரப் பகுதியில் மலைப்பாங்கான பகுதியில் ஜொகூர் நீரிணையை நோக்கி அமைந்துள்ளது. இந்த மருத்துவமனையின் பரப்பளவு 98.6 ஏக்கர். தொடக்கக் காலங்களில், இந்த மருத்துவமனை ஜொகூர் பாரு பொது மருத்துவமனை *(Johor Bahru General Hospital)* என்று அழைக்கப்பட்டது.  
ஜொகூர் பாரு நகர மையத்திலிருந்து இரண்டு கிலோமீட்டர் தொலைவில் பெர்சியாரன் அபு பக்கர் சாலையில் இந்த மருத்துவமனை உள்ளது.
# சுல்தானா அமீனா மருத்துவமனை

## வரலாறு

சுல்தானா அமீனா மருத்துவமனை 1882-ஆம் ஆண்டு ஜொகூர் பாரு பொது மருத்துவமனையாக நிறுவப்பட்டது. அதன் தொடக்கத்திலிருந்தே ஜொகூர் பாரு நகரத்தின் பொது மருத்துவ மையமாகவும்; மற்றும் மாவட்டத்தின் முக்கிய பொது மருத்துவ மையமாகவும் செயல்பட்டு வருகிறது. தற்போதைய பிரதானக் கட்டிடம், செங்கல் முகப்பில் இசுட்ரீம்லைன் *(Streamline Moderne)* நவீன பாணியில் வடிவமைக்கப்பட்ட ஒரு பெரிய வளாகமாகத் திகழ்கிறது.  
இந்த வளாகம் 1938 மற்றும் 1941-ஆம் ஆண்டுகளுக்கு இடையில் கட்டப்பட்டது. 1882-ஆம் ஆண்டு அசல் மருத்துவமனைக் கட்டிடத்திலிருந்து தற்போதுள்ள வளாகத்தை மாற்றுவதற்காகப் பிரதான கட்டிடம் கட்டப்பட்டது. 1970-களில், மருத்துவமனைக் கட்டிடம் மேலும் மேம்படுத்தப்பட்டு விரிவாக்கப்பட்டது. 2009-ஆம் ஆண்டில் பிரதான கட்டிடத்தின் முன் இரண்டு மாடி வளாகத்தில்; **RM** 267 மில்லியன் செலவில், விரிவான புதுப்பித்தலுடன் ஓர் அவசர சிகிச்சைப் பிரிவும் கட்டப்பட்டது.  
மலேசியாவில் முதல் முதுகலை மருத்துவ மையம் 1969-ஆம் ஆண்டு இந்தப் பொது மருத்துவமனையில்தான் நிறுவப்பட்டது.
# சுல்தானா அமீனா மருத்துவமனை

## முகவரி

Hospital Sultanah Aminah  
80100 Johor Bahru  
Johor Darul Takzim  
Malaysia  
இணையத் தளம்:
# படமுண்டை சட்டமன்றத் தொகுதி

**படமுண்டை சட்டமன்றத் தொகுதி** (*Patamundai Assembly constituency*) இந்தியாவின் ஒடிசா மாநிலத்திலுள்ள கேந்திராபடா மாவட்டத்தைச் சேர்ந்த ஒரு சட்டமன்றத் தொகுதியாகும். 1951 ஆம் ஆண்டில் இத்தொகுதி நிறுவப்பட்டு 1956 ஆம் ஆண்டில் ஒழிக்கப்பட்டது. 1961 ஆம் ஆண்டில் இத்தொகுதி மீண்டும் மீளமைக்கப்பட்டு 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி கேந்திராபடா மற்றும் இராசாநகர் சட்டமன்றத் தொகுதியுடன் இணைக்கப்பட்டது. இத்தொகுதி பட்டியல் இனத்தவருக்கு ஒதுக்கப்பட்ட தொகுதியாகும்.
# படமுண்டை சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1961 ஆம் ஆண்டு முதல் 2008ஆம் ஆண்டு வரை, இங்கு 12 தேர்தல்கள் நடத்தப்பட்டன.  
படமுண்டை சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:
| 1957-1961: தொகுதி இல்லை |  |  |  |
| --- | --- | --- | --- |
| 1951 | குமாரி ராம்ராச்சு | சுயேச்சை |  |
| 1961 | பிரகலாது மாலிக்கு | இந்திய தேசிய காங்கிரசு |  |
| 1967 | விசுவநாத் மாலிக்கு | பிரச்சா சமதர்மக் கட்சி |  |
| 1971 | பிரகலாது மாலிக்கு | உட்கல் காங்கிரசு |  |
| 1974 | விசுவநாத் மாலிக்கு | இந்திய தேசிய காங்கிரசு |  |
| 1977 | தபாசு குமார் தாசு | சனதா கட்சி |  |
| 1980 | விசுவநாத் மாலிக்கு | இந்திய தேசிய காங்கிரசு |  |
| 1985 | கணேசுவர் பெகரா | இந்திய தேசிய காங்கிரசு |  |
| 1990 | இராதா காந்த சேதி | இந்திய பொதுவுடைமைக் கட்சி (மார்க்சியம்) |  |
| 1995 | கணேசுவர் பெகரா | இந்திய தேசிய காங்கிரசு |  |
| 2000 | தபாசு குமார் தாசு | பிச்சு சனதா தளம் |  |
| 2004 | கிசோர் சந்திர தராய் | பிச்சு சனதா தளம் | } |
# தண்ணீர்பாவி மரப் பூங்கா

**தண்ணீர்பாவி மரப் பூங்கா** (*Tannirbavi Tree Park*) என்பது இந்தியாவின் கர்நாடகா மாநிலத்தில் மங்களூரு நகரில் இருக்கும் ஒரு பூங்காவாகும். இப்பூங்கா இரண்டு பகுதிகளாக பரவியுள்ளது. ஒன்பது ஏக்கர் பரப்பளவுடன் குருபுரா ஆற்றங்கரையில் ஒன்றும், மற்றொன்று 22.5 ஏக்கர் பரப்பளவில் கடற்கரை ஓரத்திலும் பரவியுள்ளது. மேற்குத் தொடர்ச்சி மலைகளிலிருந்து பெறப்பட்ட பல்வேறு வகையான தாவர இனங்களும், மூலிகைத் தாவரங்களும் உள்ளன. பூங்காவில் குழந்தைகள் பகுதி உணவு அரங்கம், கலாச்சாரப் பகுதி, கடற்கரை தகவல் மையம் , கைப்பந்து மைதானம் மற்றும் வெளிப்புறத் தோட்டத்துடன் கூடிய கடற்கரையோர ஓய்வுப் பகுதி போன்ற வசதிகளும் உள்ளன.
# மறைபுற நோக்கி வில்லை

**மறைபுற நோக்கி வில்லை** அல்லது பெரிஸ்கோப் லென்சு என்பது சில நேரங்களில் மடிந்த லென்ஸ் என்று அழைக்கப்படுகிறது, இது லென்ஸ் கூறுகளின் இயந்திரக் கூட்டமாகும், இது ஒரு முக்கோணப் பட்டகம் அல்லது கண்ணாடி<nowiki/>யைப் பயன்படுத்தி வில்லைகள் வழியாக ஒளியை 90° கோணத்தில் ஒளியியல் அச்சுக்கு திருப்பி விடுகிறது, இது ஒரு பெரிஸ்கோப்பில் உள்ளது.
# மறைபுற நோக்கி வில்லை

### பயன்கள்

1967 ஆம் ஆண்டு N. பால் கென்வொர்த்தி மற்றும் பாப் நெட்மேன் ஆகியோரால் அறிமுகப்படுத்தப்பட்ட கென்வொர்த்தி/நெட்மேன் ஸ்நோர்கெல் கேமரா அமைப்பு, மிகச் சிறிய அளவிலான மாதிரிகள் மற்றும் பொருட்களை மிக நெருக்கமான தூரத்திலிருந்து படம்பிடிக்க அனுமதிக்க மறைபுற நோக்கி வில்லை (பெரிஸ்கோப்) லென்ஸ்களைப் பயன்படுத்துகிறது. இந்த அமைப்பு கீழ்நோக்கி நீட்டிக்கும் (பெரிஸ்கோப்) மறைபுற நோக்கி வில்லை இணைப்புடன் கூடிய முழு அளவிலான மூவி கேமராவைப் பயன்படுத்துகிறது, இது 24 அங்குலங்கள் (0.61 மீ) நீளமும் 2+1⁄2 முதல் 1⁄2 அங்குலம் (64 முதல் 13 மிமீ) விட்டமும் கொண்டது. வான்வழி ஒளிப்பதிவு<nowiki/>க்காக விமானத்திலிருந்து நீண்டு செல்லும் அகல-கோண லென்ஸை அனுமதிக்க இதே போன்ற வடிவமைப்பு பயன்படுத்தப்படுகிறது.  
2002 ஆம் ஆண்டு அறிமுகப்படுத்தப்பட்ட மினோல்டா டிமேஜ் எக்ஸ், மடிந்த லென்ஸைப் பயன்படுத்திய முதல் டிஜிட்டல் கேமராக்களில் ஒன்றாகும்; அந்த வடிவமைப்பு பின்னர் மற்ற சிறிய டிஜிட்டல் கேமராக்களிலும் ஏற்றுக்கொள்ளப்பட்டது.  
ஸ்மார்ட்போன்கள் அல்லது திறன்பேசி மறைபுற நோக்கி வில்லை (பெரிஸ்கோப்) லென்ஸ்களைப் பயன்படுத்தி பெரிய ஜூம் விகிதங்களை அனுமதிக்கின்றன, அவை அவற்றின் தடிமன் கணிசமாக அதிகரிக்காமல் உள்ளன.அதிகரித்த ஆப்டிகல் ஜூம் வரம்பு மேக்ரோ புகைப்படத்தை மேம்படுத்துவதை நோக்கமாகக் கொண்டுள்ளது.பெரிஸ்கோப் லென்ஸுடன், ஜூம் லென்ஸ்கள் 90° சுழற்றப்பட்டு, ஸ்மார்ட்போன் அல்லது திறன்பேசி ஆழத்திற்குப் பதிலாக அதன் நீளம் அல்லது அகலத்தில் சீரமைக்கப்படுகின்றன.2004 இல் வெளியிடப்பட்ட ஷார்ப் 902, சில நேரங்களில் (2x மாறி ஜூம்) பெரிஸ்கோப் லென்ஸ் கேமராவைக் கொண்ட முதல் மொபைல் போன் என்று பாராட்டப்படுகிறது. 2015 இல் வெளியிடப்பட்ட ஆசஸ் ஜென்ஃபோன் ஜூம் ஸ்மார்ட்போன் அல்லது திறன்பேசி, 3x ஜூமை அடைய ஹோயா இரட்டை-பெரிஸ்கோப் லென்ஸ் பொறிமுறையைப் பயன்படுத்தியது.2019 இல், ஹவாய் பி30 ப்ரோ 5x ஜூம் பெரிஸ்கோப் லென்ஸைக் கொண்டிருந்தது.2020 இல், ஹவாய் பி40 ப்ரோ+ 10x ஜூம் பெரிஸ்கோப் லென்ஸ் கேமராவை அறிமுகப்படுத்தியது.
# மறைபுற நோக்கி வில்லை

## மேலும் பார்க்க

- போக்கா
- கண்வில்லை
- குவிய விகிதம்
- ஈர்ப்பு வில்லை
- ஒளியால் நிறம் மாறும் கண்ணாடிகள்
- பட்டகம்
# மறைபுற நோக்கி வில்லை

## வெளியிணைப்புகள்

- Applied photographic optics Book
- The properties of optical glass
- Handbook of Ceramics, Glasses, and Diamonds
- Optical glass construction
- a chapter from an online textbook on refraction and lenses
- *Thin Spherical Lenses * on Project PHYSNET.
- Lens article at *digitalartform.com*
- Article on Ancient Egyptian lenses
- picture of the Ninive rock crystal lens
- Do Sensors “Outresolve” Lenses? ; on lens and sensor resolution interaction.
- Fundamental optics
- FDTD Animation of Electromagnetic Propagation through Convex Lens (on- and off-axis) on YouTube
- The Use of Magnifying Lenses in the Classical World
- Learning by Simulations – Concave and Convex Lenses
# எர்சாமா சட்டமன்றத் தொகுதி

**எர்சாமா சட்டமன்றத் தொகுதி** (*Ersama Assembly constituency*) இந்தியாவின் ஒடிசா மாநிலத்திலுள்ள இயகத்சிம்மப்பூர் மாவட்டத்தைச் சேர்ந்த ஒரு சட்டமன்றத் தொகுதியாகும். 1951 ஆம் ஆண்டில் இத்தொகுதி உருவாக்கப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி பாலிகுடா எர்சாமா சட்டமன்றத் தொகுதியுடன் இணைக்கப்பட்டது.
# எர்சாமா சட்டமன்றத் தொகுதி

## தேர்ந்தெடுக்கப்பட்ட உறுப்பினர்கள்

1951 ஆம் ஆண்டு முதல் 2008ஆம் ஆண்டு வரை, இங்கு 13 தேர்தல்கள் நடத்தப்பட்டன.  
எர்சாமா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:  
| 1952 | கௌரிசியாம் நாயக்கு | இந்திய தேசிய காங்கிரசு |
| --- | --- | --- |
| 1957 | லோக்நாத் சௌத்தரி | இந்தியப் பொதுவுடைமைக் கட்சி |
| 1961 | இரத்னமாளி செமா | இந்திய தேசிய காங்கிரசு |
| 1967 | லோக்நாத் சௌத்தரி | இந்தியப் பொதுவுடைமைக் கட்சி |
| 1971 | நாராயன் பிராபர் சமந்தா | உட்கல் காங்கிரசு |
| 1974 | லோக்நாத் சௌத்தரி | இந்தியப் பொதுவுடைமைக் கட்சி |
| 1977 | தாமோதர் ரௌட்டு | சனதா கட்சி |
| 1980 | சனதா சமதர்ம கட்சி |  |
| 1985 | கிசுசுணச் சந்திர சுவைன் | இந்திய தேசிய காங்கிரசு |
| 1990 | தாமோதர் ரௌட்டு | சனதா தளம் |
| 1995 | பிஜய குமார் நாயக் | இந்திய தேசிய காங்கிரசு |
| 2000 | தாமோதர் ரௌட்டு | பிச்சு சனதா தளம் |
| 2004 | பிச்சு சனதா தளம் | } |
# பகாங் சுல்தான் அகமது முவாசாம் சா

**சுல்தான் அகமது முவாசாம் சா** <small>அல்லது</small> **பகாங் சுல்தான் அகமது முவாசாம் சா** (23 மே 1836 – 9 மே 1914) ஆங்கிலம்: *Sultan Al-Muʽazzam Shah*; மலாய்: *Sultan Ahmad Al-Mu'adzam Shah*; சாவி:سلطان أحمد المعظم شاه ابن المرحوم بندهار سري مهاراج تون علي ) என்பவர் மலேசியா, பகாங் மாநிலத்தின் முதலாவது சுல்தான்; ஆறாவது ராஜா பெண்டகாரா *(Raja Bendahara)* ஆவார். மேலும் இவர் பகாங் மாநிலத்தின் நிறுவனர் என்றும் அறியப்படுகிறார்.  
இவர் பொதுவாக துன் வான் அகமது என்று அழைக்கப்பட்டார். பகாங் உள்நாட்டுப் போரில் *(Pahang Civil War)* தன்னுடைய மூத்த சகோதரர் துன் முத்தாகிர் என்பவரைத் தோற்கடித்து; 1863-ஆம் ஆண்டு பகாங் அரியணையைக் கைப்பற்றினார். அதன் பின்னர் அவர் *செரி பதுக்கா டத்தோ பெண்டகாரா சிவா ராஜா துன் அகமது* *(Sri Paduka Dato' Bendahara Siwa Raja Tun Ahmad)* என்ற பட்டத்தை ஏற்றுக் கொண்டார்.
# பகாங் சுல்தான் அகமது முவாசாம் சா

## கிள்ளான் போர்

சுல்தான் அகமது முவாசாம் சா ஆட்சியின் தொடக்க கால ஆண்டுகளில், பகாங் மாநிலம் பல்வகையான கொந்தளிப்புகளில் சிக்கியது. சிலாங்கூரில் வசித்து வந்த துன் முதாகிரின் மகன்களால் சுல்தான் அகமது முவாசாம் சாவைக் கவிழ்க்க பல்வேறு முயற்சிகள் மேற்கொள்ளப்பட்டன. இதுவே பகாங் ஆட்சியை சிலாங்கூர் உள்நாட்டுப் போரில் நேரடியாக ஈடுபட வழிவகுத்தது.  
பகாங் - சிலாங்கூர் வட்டாரங்களில் நடைபெற்ற உள்நாட்டுப் போர்கள்; ஆளும் வர்க்கத்திற்கும் பிராந்தியத் தலைவர்களுக்கும் இடையே கருத்து வேறுபாடுகளை ஏற்படுத்தின. உள்நாட்டுப் போர்களுக்குப் பின்னர் இரு தரப்பும் பல பிரிவுகளாகப் பிரிந்தன.  
1881-ஆம் ஆண்டில், பகாங் மாநிலத்திலும், மேற்கு மலாய் மாநிலங்களிலும் தன்னுடைய அதிகாரம் குறைந்து வருவதை உணர்ந்த சுல்தான் அகமது முவாசாம் சா, தன்னை முன்னிலைப்படுத்த முயற்சிகள் மேற்கொண்டார். அந்த வகையில் தமக்குத் தானே துன் வான் அகமது சுல்தான் அகமது அல்-முவாசாம் சா என்ற பட்டத்தைச் சூட்டிக்கொண்டார்.
# பகாங் சுல்தான் அகமது முவாசாம் சா

## பிரித்தானியர்களுடன் ஒப்பந்தம்

இரண்டு ஆண்டுகளுக்குப் பிறகு, அவருடைய பிராந்தியத் தலைவர்கள் அவரை பகாங் மாநிலத்தின் சுல்தானாக அறிவித்தனர். இந்த நிகழ்வு; இரண்டு நூற்றாண்டுகளுக்கும் மேலாக ஜொகூர் முடியாட்சியுடன் இணைந்து இருந்த பகாங்; தன்னாட்சி பெற்று ஒரு சுல்தானகமாக மாற்றம் கண்டதைக் குறிக்கிறது.  
1887-ஆம் ஆண்டில் சுல்தான் அகமது முவாசாம் சா, பிரித்தானிய நீரிணை குடியேற்ற அரசாங்கத்திடமிருந்து முறையான அங்கீகாரத்தைப் பெற்றார். அதற்கு ஈடாக அவர் பிரித்தானியர்களுடன் ஓர் ஒப்பந்தத்தில் கையெழுத்திட்டார். அந்த ஒப்பந்தம், அவரின் அரசவையில் ஒரு பிரித்தானிய அறிவுரைஞரை ஏற்றுக்கொள்ள வேண்டிய கட்டாயத்திற்கு உட்பபடுத்தியது.
# பகாங் சுல்தான் அகமது முவாசாம் சா

## பகாங் மாநில சுல்தான்கள்

**நவீன பகாங் மாநில சுல்தான்கள்**  
| ஆட்சி காலம் | சுல்தான் | ஆங்கிலத்தில் |  |
| --- | --- | --- | --- |
| <>1881–1914</> | சுல்தான் அகமது முவாசாம் சா | Ahmad al-Muadzam Shah of Pahang |  |
| <>1914–1917</> | சுல்தான் இரண்டாம் மாமுட் சா | Mahmud Shah II of Pahang |  |
| <>1917–1932</> | சுல்தான் முத்தாசிம் பில்லா சா | Abdullah al-Muʽtassim Billah Shah of Pahang |  |
| <>1932–1974</> | சுல்தான் அபு பக்கர் | Abu Bakar of Pahang |  |
| <>1974–2019</> | சுல்தான் அகமட் சா | Ahmad Shah of Pahang |  |
| <>2019–தற்போது வரையில் </> | சுல்தான் அப்துல்லா | Abdullah of Pahang | } |
# பந்து அளவி

**பந்து அளவி** (*Ball gauge*) என்பது துடுப்பாட்ட விதிமுறைகளின்படி வரையறுக்கபட்டுள்ள அளவில் துடுப்பாட்டப் பந்துகள் உள்ளனவா என்பதை சரிபார்க்க நடுவர்களால் பயன்படுத்தப்படும் ஒரு கருவியாகும். இது பொதுவாக ஒன்றாக இணைக்கப்பட்ட இரண்டு வளையங்களைக் கொண்டதாக, கைவிலங்கை ஒத்த வடிவில் இருக்கும். இதில் உள்ள ஒரு வளையத்தின் விட்டமானது பந்து இருக்கவேண்டிய குறைந்தபட்ச விட்டத்தைவிட சற்றுக் குறைவாக இருக்கும். இந்த வளையத்தினுள் பந்தை நுழைத்தால் அதில் பந்து வெளியே செல்லக்கூடாது. இந்த வளையம் 'நோகோ கேஜ்' என்று அழைக்கப்படுகிறது. மற்றொரு வளையம் பந்து இருக்கவேண்டிய அதிகபட்ச விட்டத்துடன் இருக்கும். இதன் வழியாக பந்தை நுழைத்தால் பந்து எவ்வித இடையூறுமின்றி அதைக் கடந்து செல்லவேண்டும். இந்த வளையம் 'கோ கேஜ்' என்று அழைக்கப்படுகிறது. பந்து அதிகபட்ச விட்டம் வழியாக செல்லாமல், குறைந்தபட்ச விட்டம் வழியாகச் சென்றால், அல்லது தவறான வடிவமைப்பில் பந்து இருந்தால், நடுவர்கள் அந்தப் பந்தை பயன்படுத்த அனுமதிக்கமாட்டார்கள். போட்டியின் துவக்கத்தில் மட்டுமல்லாமல், இடையில் கூட பந்தை இந்த வளையத்தைக் கொண்டு பரிசோதிப்பார். போட்டியின்போது பந்து சேதமுற்றுள்ளது என்று அணித்தலைவர் கருதினால் இது குறித்து கள நடுவரிடம் முறையிடுவார். அப்போது நடுவர் பந்தை மீண்டும் இந்த வளையத்தைக் கொண்டு பரிசோதிப்பார்.
# பூபதிராஜு சிறீனிவாச வர்மா

**பூபதிராஜு சிறீனிவாச வர்மா** (*Bhupathiraju Srinivasa Varma*) ஆந்திராவின் பீமவரத்தினைச் சேர்ந்த இந்திய அரசியல்வாதியும் இந்திய நாடாளுமன்றத்தில் நரசாபுரம் மக்களவைத் தொகுதி உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர்
# பூபதிராஜு சிறீனிவாச வர்மா

## அரசியல் வாழ்க்கை

பூபதி ராஜு சிறீனிவாச வர்மா 1980இல் அனைத்திந்திய மாணவர் கூட்டமைப்பின் மாணவர் தலைவராக பணியாற்றினார். பின்னர் 1988இல் பாரதிய ஜனதா கட்சியில் இணைந்து தனது அரசியல் வாழ்க்கையைத் தொடங்கினார். 1991-97 க்கு இடையில் பாஜக பீமாவரம் நகரத்தின் மாவட்டத் தலைவராக பணியாற்றினார். 2014ஆம் ஆண்டில், தெலுங்கு தேசம் கட்சி ஆதரவுடன் பீமாவரம் நகராட்சி பகுதி உறுப்பினராக வெற்றி பெற்றார். இவர் 2020-23இலிருந்து பாரதிய ஜனதா கட்சியின் மாநில செயலாளராக பணியாற்றினார். 2024ஆம் ஆண்டில், தெலுங்கு தேசம் கட்சி, ஜனசேனா கட்சி ஆதரவுடன் வர்மா நரசாபுரம் மக்களவைத் தொகுதியில் பாஜக வேட்பாளராகப் போட்டியிட்டு 2.20 லட்சம் வாக்குகள் வித்தியாசத்தில் நாடாளுமன்ற உறுப்பினராகத் தேர்ந்தெடுக்கப்பட்டார். இவர் தற்பொழுது நரேந்திர மோதி அமைச்சரவையில் கனரகத் தொழிற்துறை அமைச்சராக உள்ளார்.
# பூபதிராஜு சிறீனிவாச வர்மா

## தேர்தல் முடிவுகள்

| 2024 | நரசபுரம் | வெற்றி | 7,07,343 | குடுரி உமாபாலா | 4,30,541 | 2,76,802 | } |
| --- | --- | --- | --- | --- | --- | --- | --- |
# க. பாஸ்கரன் (சிவகங்கை)

**க. பாஸ்கரன்** (*G. Baskaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் தமறாக்கி தெற்கு கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள பாஸ்கரன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிவகங்கை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இருசல்பியூரைல் குளோரைடு புளோரைடு

**இருசல்பியூரைல் குளோரைடு புளோரைடு** (*Disulfuryl chloride fluoride*) என்பது S<sub>2</sub>O<sub>5</sub>ClF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசல்பியூரைல் குளோரைடு புளோரைடு, பைரோ சல்பியூரைல் குளோரைடு புளோரைடு என்ற பெயர்களாலும் இச்சேர்மம் அழைக்கப்படுகிறது. கந்தகம், ஆக்சிசன், குளோரின், புளோரின் ஆகிய தனிமங்கள் சேர்ந்து இது உருவாகிறது. கட்டமைப்பு ரீதியாக, இது பைரோகந்தக அமிலத்தின் குளோரோபுளோரோசல்பூரிக் அமில ஒப்புமையாக அல்லது குளோரோகந்தக அமிலம் மற்றும் புளோரோசல்பியூரிக் அமிலத்தின் கலப்பு நீரிலியாக அறியப்படுகிறது.
# இருசல்பியூரைல் குளோரைடு புளோரைடு

## தயாரிப்பு

புளோரோசல்போனிக் அமிலத்தையும் சயனூரிக் அமிலத்தையும் சேர்த்து விரைவாகச் சூடுபடுத்தினால் இருசல்பியூரைல் குளோரைடு புளோரைடு உருவாகும்.:  
::6HSO<sub>3</sub>F + (CNCl)<sub>3</sub> -> 3S<sub>2</sub>O<sub>5</sub>ClF + (HNCO)<sub>3</sub> + 3HF  
மேலும், 80-90 °செல்சியசு வெப்பநிலையில் வெள்ளி மோனோபுளோரைடுடன் (AgF) உடன் டைசல்பூரைல் குளோரைடு (S<sub>2</sub>O<sub>5</sub>Cl<sub>2</sub>) சேர்த்து வினைபுரியச் செய்தாலும் இருசல்பியூரைல் குளோரைடு புளோரைடு உருவாகும்.
# இருசல்பியூரைல் குளோரைடு புளோரைடு

## இயற்பியல் பண்புகள்

இருசல்பியூரைல் குளோரைடு புளோரைடு ஒரு நிறமற்ற நீர்மமாகும்.
நீருடன் சேர்ந்தால் நீராற்பகுத்தல் வினைக்கு உட்படும்.
# வீ. சந்திரன்

**வீ. சந்திரன்** (*V. Chandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் சிவகங்கை நகரைச் சேர்ந்தவர். சிவகங்கையில் 10ஆம் வகுப்பு வரை கல்வி பயின்றுள்ள சந்திரன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிவகங்கை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மெர்தா சட்டமன்றத் தொகுதி

**மெர்தா சட்டமன்றத் தொகுதி** *(Merta Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. மெர்தா, இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# மெர்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம்லால் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | இந்தியத் தேசிய காங்கிரசு (அ) |  |  |
| 1985 | நாது ராம் | லோக்தளம் |  |
| 1990 | இராம் கரண் | ஜனதா தளம் |  |
| 1993 | பன்வர் சிங் | பாரதிய ஜனதா கட்சி</br> |  |
| 1998 | மங்கி லால் தங்கா | இந்திய தேசிய காங்கிரசு</br> |  |
| 2003 | பன்வர் சிங் | rowspan=3 | பாரதிய ஜனதா கட்சி</br> |
| 2008 | சுக்ராம் |  |  |
| 2013 |  |  |  |
| 2018 | இந்திரா தேவி | இராச்டிரிய லோக்தந்திரிக் கட்சி |  |
| 2023 | இலக்சுமன் ராம் | பாரதிய ஜனதா கட்சி</br> | } |
# இருசல்பியூரைல் குளோரைடு

**இருசல்பியூரைல் குளோரைடு** (*Disulfuryl chloride*) என்பது S<sub>2</sub>O<sub>5</sub>Cl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசல்பியூரைல் குளோரைடு, பைரோ சல்பியூரைல் குளோரைடு என்ற பெயர்களாலும் இச்சேர்மம் அழைக்கப்படுகிறது. கந்தகம், ஆக்சிசன், குளோரின் ஆகிய தனிமங்கள் சேர்ந்து இது உருவாகிறது. குளோரோகந்தக அமிலத்தின் நீரிலிச் சேர்மமாக அறியப்படுகிறது.
# இருசல்பியூரைல் குளோரைடு

## தயாரிப்பு

கந்தக மூவாக்சைடையும் கார்பன்டெட்ராகுளோரைடையும் சேர்த்து கவனமாகச் சூடுபடுத்தினால் இருசல்பியூரைல் குளோரைடு உருவாகும்:  
::2SO<sub>3</sub> + CCl<sub>4</sub> -> S<sub>2</sub>O<sub>5</sub>Cl<sub>2</sub> + COCl<sub>2</sub>  
கந்தக டிரையாக்சைடு மற்றும் சல்பியூரைல் குளோரைடை கலப்பது போன்ற துணைப் பொருளாக பாசுசீனை உற்பத்தி செய்யாத பிற அறியப்பட்ட முறைகளும் உள்ளன:  
::SO<sub>3</sub> + SO<sub>2</sub>Cl<sub>2</sub> → S<sub>2</sub>O<sub>5</sub>Cl<sub>2</sub>
# இருசல்பியூரைல் குளோரைடு

## இயற்பியல் பண்புகள்

இருசல்பியூரைல் குளோரைடு சேர்மம் அடர்த்தியான, மிகவும் ஒளிவிலகல் திறன் கொண்ட, நிறமற்ற திரவமாகத் தோன்றும். கடுமையான வாசனையுடன், குளிர்ந்த நீரில் கரையாமல் நீராற்பகுப்புக்கு ஆளாகிறது. தூய்மையாக இருக்கும்போது காற்றில் புகைபிடிக்கும் போக்கு குறைவாக இருக்கும், அதே நேரத்தில் குளோரோசல்பியூரிக் அமில அசுத்தங்கள் இருந்தால் புகை அதிகரிக்கிறது, இவை நீராற்பகுப்புக்கு ஆளாகின்றன.
# இருசல்பியூரைல் குளோரைடு

## வேதிப் பண்புகள்

தண்ணீருடன் தொடர்பு கொள்ள நேர்ந்தால் மெதுவாக சிதைவடைந்து ஐதரசன் குளோரைடு மற்றும் கந்தக அமிலமாகச் சிதைகிறது.  
::S<sub>2</sub>O<sub>5</sub>Cl<sub>2</sub> + 3H<sub>2</sub>O → 2H<sub>2</sub>SO<sub>4</sub> + 2HCl↑  
250 °செல்சியசு வெப்பநிலை வரை நீண்ட நேரம் கொதிக்க வைப்பது அல்லது சூடாக்குவது கந்தக டிரையாக்சைடு , கந்தக டை ஆக்சைடு மற்றும் குளோரின் எனப் பிரிகைக்கு வழிவகுக்கிறது.
# இருசல்பியூரைல் குளோரைடு

## பயன்கள்

இருசல்பியூரைல் குளோரைடு சேர்மம் கரிமத் தொகுப்பு வினையிலும் குளோரினேற்றும் முகவராகவும் பயன்படுத்தப்படுகிறது.
# இலக்சுமண் ராம் மேக்வால்

**இலக்சுமன் ராம் மேக்வால்** *(Laxmanram Meghwal)* (சனவரி 1,1973) ஒரு இந்திய அரசியல்வாதி ஆவார், தற்போது நாகௌர் மாவட்டத்தில் உள்ள மெர்தாவிலிருந்து 16 வது இராசாத்தான் சட்டமன்ற உறுப்பினராக பணியாற்றுகிறார். இவர் பாரதிய ஜனதா கட்சி உறுப்பினர் ஆவார்.
# இலக்சுமண் ராம் மேக்வால்

## தொழில்

2023 இராசத்தான் சட்டமன்ற தேர்தலைத் தொடர்ந்து, இவர் மெர்தா சட்டமன்றத் தொகுதியில் இருந்து சட்டமன்ற உறுப்பினராக தேர்ந்தெடுக்கப்பட்டார், இந்திய தேசிய காங்கிரசின் வேட்பாளரான சிவரதனை (சீமான் வால்மீகி) தோற்கடித்தார்.
# தெகானா சட்டமன்றத் தொகுதி

**தெகானா சட்டமன்றத் தொகுதி** *(Degana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. தெகானா, இராஜ்சமந்த் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தெகானா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் ரகு நாத் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | இந்தியத் தேசிய காங்கிரசு (அ) |  |  |
| 1985 | கல்யாண் சிங் | ஜனதா கட்சி |  |
| 1990 | இரிச்பால் சிங் | ஜனதா தளம் |  |
| 1993 | இந்திய தேசிய காங்கிரசு</br> |  |  |
| 1998 | இரிச்பால் சிங் மிர்தா | சுயேச்சை |  |
| 2003 | இந்திய தேசிய காங்கிரசு</br> |  |  |
| 2008 | அசய் சிங் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | விசய்பால் மிர்தா | rowspan=2 | இந்திய தேசிய காங்கிரசு</br> |
| 2018 |  |  |  |
| 2023 | அசய் சிங் | பாரதிய ஜனதா கட்சி</br> |  |
# கிசான்நகர் சட்டமன்றத் தொகுதி

**கிசான்நகர் சட்டமன்றத் தொகுதி** (*Kissannagar Assembly constituency*) இந்தியாவின் ஒடிசா மாநிலத்திலுள்ள கட்டாக்கு மாவட்டத்தைச் சேர்ந்த ஒரு சட்டமன்றத் தொகுதியாகும். 1951 ஆம் ஆண்டில் இத்தொகுதி நிறுவப்பட்டது. பின்னர் 1957 ஆம் ஆண்டில் ஒழிக்கப்பட்டது. மீண்டும் 1974 ஆம் ஆண்டில் உருவாக்கப்பட்டு 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட எல்லை மறுசீரமைப்பிற்குப் பிறகு, இப்பகுதி பாராபதி கட்டாக்கு சட்டமன்றத் தொகுதியுடன் இணைக்கப்பட்டது.